Orizabus pyriformis

Orizabus pyriformis er en bille som hører tilunderfamilien hornbiller (Dynastinae) i familien skarabider (Scarabaeidae).

Utseende 
En middelsstor (12,5-19 millimeter), kraftig, hvelvet, glinsende rødbrun hornbille. Hannene mangler horn på hodet, men har en spiss knøl foran på pronotum. Slekten kan kjennes på at clypeus («overleppen») har en tverrlist rett bak forkanten, og at leggene (tibiae) på forbeina er flatt utvidete (nærmest skjeformede) uten eller med utydelige tenner langs ytterkanten hos hannen, hunnen har korte tenner. Dekkvingene har dype lengdestriper.

Levevis 
Larvene lever i jorda, for det meste av råtnende plantemateriale, men de kan også ete røttene på ulike planter. Disse billene lever for det meste i tørre fjellområder. De voksne billene er nattaktive.

Utbredelse 
Arten er utbredt i vestlige deler av USA, fra Texas og Arizona i sør til Wyoming i nord , og også i tilstøtende områder av Mexico.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini Mulsant, 1842 
 Slekten Orizabus Fairmaire, 1878
 Orizabus pyriformis (LeConte, 1847)

Referanser

Kilder 
 Dynastidae du monde- nettside om arten
 bugguide.net - Bildegalleri over nordamerikanske arter

Eksterne lenker 
 

Hornbiller
Biller formelt beskrevet i 1847
Dyr formelt beskrevet av John Lawrence LeConte
USAs insekter